José Mourinho

**José Mário Santos Mourinho Félix** (* 26. január 1963, Setúbal, Portugalsko) je portugalský profesionálny futbalový tréner a bývalý futbalista. Je označovaný za jedného z najlepších trénerov všetkých čias, a taktiež je jedným z najúspešnejších trénerov všetkých čias. Ako prvý tréner vyhral s tímom AS Rím Európsku konferenčnú ligu a stal sa prvým trénerom ktorý vyhral Ligu majstrov, Európsku ligu a  Európsku konferenčnú ligu. 

Po bezprecedentnej kariére záložníka sa Mourinho prvýkrát dostal do sféry manažmentu ako tlmočník pre Sira Bobbyho Robsona v Sportingu CP a Porte, potom žal úspechy ako asistent v FC Barcelone pod vedením Robsona a jeho nástupcu Louisa van Gaala. Po pôsobivých krátkych manažérskych obdobiach v Benfice a União de Leiria sa v roku 2002 vrátil do Porta ako tréner. S tímom vyhral Mourinho dvakrát ligový titul, pohár, Pohár UEFA a Ligu majstrov UEFA; druhý z nich je prvým európskym pohárom pre Porto od roku 1987. Tieto úspechy ho dostali do Anglicka, kde v roku 2004 začal trénovať Chelsea, s ktorou za tri sezóny vyhral dvakrát Premier League, FA Cup, dvakrát Ligový pohár. V roku 2007 odišiel z klubu, kvôli nezhodám s majiteľom klubu Romanom Abramovičom. 

V roku 2008 sa stal trénerom talianskeho Interu Miláno, s ktorým vyhral v prvej sezóne titul Serie A. V roku 2010 doviedol Inter k európskemu treble zo Serie A, Coppa Italia a Ligy majstrov UEFA; po prvýkrát čo to nejaký taliansky klub dokázal. Týmto sa stal jedným z piatich trénerov, ktorý vyhrali PMEK/Ligu majstrov UEFA v dvoch rôznych kluboch, a o rok neskôr získal svoju prvú cenu Tréner roka FIFA. Mourinho potom podpísal zmluvu s Realom Madrid, kde vyhral La Ligu s rekordným bodovým ziskom, čím sa stal piatym trénerom, ktorý vyhral ligový titul v štyroch krajinách. Taktiež vyhral Copa del Rey a  Supercopa de España. Mourinho odišiel z Madridu v roku 2013, aby sa vrátil späť do Chelsea, kde vyhral ďalší ligový titul a Ligový pohár, ale v roku 2015 bol odvolaný, kvôli zlým výsledkom. O rok neskôr bol menovaný trénerom Manchestra United; v jeho prvej sezóne vyhral Európsku ligu UEFA, Ligový pohár a FA Community Shield. V roku 2018 bol odvolaný. V roku 2019 podpísal zmluvu s Tottenhamom Hotspur.

V roku 2015 bol menovaný Portugalskou futbalovou asociáciou (FPF) portugalským trénerom storočia, a bol prvým trénerom minul na prestupy viac ako 1 miliardu €. Vďaka svojim taktickým vedomostiam, charizmatickej a kontroverznej osobnosti a tomu, čo jeho oponenti považujú za dôraz na dosahovanie výsledkov pri hraní krásneho futbalu, je porovnávaný z argentínskym trénerom Heleniom Herrerom.

## Úspechy

### Trénerské
**Porto**
* Primeira Liga: 2002/03, 2003/04
* Taça de Portugal: 2002/03
* Supertaça Cândido de Oliveira: 2003
* Liga Majstrov UEFA: 2003/04
* Pohár UEFA: 2002/03

**Chelsea**

* Premier League: 2004/05, 2005/06, 2014/15
* FA Cup: 2006/07
* Football League Cup: 2004/05, 2006/07, 2014/15
* FA Community Shield: 2005

**Inter Miláno**

* Serie A: 2008/09, 2009/10
* Coppa Italia: 2009/10
* Supercoppa Italiana: 2008
* Liga Majstrov UEFA: 2009/10

**Real Madrid**

* La Liga: 2011/12
* Copa del Rey: 2010/11
* Supercopa de España: 2012

**Manchester United**

* EFL Cup: 2016/17
* FA Community Shield: 2016
* Európska liga UEFA: 2016/17

**AS Rím**

* Európska konferenčná liga UEFA: 2021/22

**Individuálne**

* Onze d'Or Tréner roka: 2005
* FIFA World Tréner roka: 2010
* IFFHS World's Tréner roka: 2004, 2005, 2010, 2012
* IFFHS World's Najlepší tréner 21. storočia: 2001–2020
* Tréner sezóny Premier League: 2004/05, 2005/06, 2014/15
* Tréner mesiaca Premier League: November 2004, Január 2005, Marec 2007, November 2020
* Tréner roka Serie A: 2008/09, 2009/10
* Tréner mesiaca Serie A: August 2022
* Panchina d'Oro: 2009–10
* Trofej Miguela Muñoza: 2010/11, 2011/12
* Tréner roka UEFA: 2002–03, 2003–04
* Tím roka UEFA: 2003, 2004, 2005, 2010
* Tréner roka World Soccer Magazine : 2004, 2005, 2010
* World Soccer Najlepší tréner všetkých čias: 3. miesto - 2013
* ESPN 9. najlepší tréner všetkých čias: 2013
* *France Football* 13. najlepší tréner všetkých čias: 2019
* Európsky tréner roka: 2010
* *La Gazzetta dello Sport* Man of the Year: 2010
* Tréner roka International Sports Press Association: 2010
* Prémio Prestígio Fernando Soromenho: 2012
* Tréner roka Globe Soccer Awards: 2012
* Portugalský tréner storočia: 2015
* Portugalsky tréner roka: 2017
* Talianská futbalová sieň slávy: 2022

### Rekordy
**Guinessova kniha rekordov**

* Bývalý rekord za najviac bodov v Premier League za jednu sezónu (95 bodov)
* Najmladší tréner, ktorý viedol zápasov 100 v Lige majstrov  (49 rokov a 12 dní )
* Najviac domácich zápasov bez prehry v Premier League (77)
* Najmenej inkasovaných gólov v jednej sezóne Premier League (15 gólov)
* Najdlhšia šnúra bez prehry v Premier League ako tréner (9 rokov)

## Referencie

Kategória:Portugalskí futbaloví tréneri
Kategória:Hráči C.F. Os Belenenses
Kategória:Tréneri FC Porto
Kategória:Tréneri Chelsea FC
Kategória:Tréneri Real Madrid
Kategória:Tréneri FA Premier League